אופנהיימר (סרט)

אופנהיימר (באנגלית: Oppenheimer) הוא סרט דרמה ביוגרפי שנכתב, בוים והופק על ידי כריסטופר נולאן. הסרט מבוסס על הספר הביוגרפי "פרומותיאוס אמריקאי: הניצחון והטרגדיה של אבי פצצת האטום" מאת קאי בירד ומרטין ג'יי שרווין, והוא עוסק בחייו של הפיזיקאי היהודי-אמריקאי רוברט אופנהיימר, שעמד בראש מעבדות לוס אלאמוס בניו מקסיקו שבארצות הברית, שבהן פותחו והורכבו פצצות האטום במסגרת פרויקט מנהטן במהלך מלחמת העולם השנייה. קיליאן מרפי מגלם את אופנהיימר לצד אנסמבל שחקנים שכולל את אמילי בלאנט, רוברט דאוני ג'וניור, מאט דיימון, ג'וש הארטנט, קייסי אפלק, ראמי מאלק, קנת בראנה ופלורנס פיו.

הסרט הכניס למעלה מ-976 מיליון דולר ברחבי העולם והפך לסרט השלישי הרווחי ביותר בשנת 2023, הסרט הרווחי ביותר הקשור למלחמת העולם השנייה, והסרט הביוגרפי הרווחי ביותר. הוא גם זכה לשבחי המבקרים ולפרסים רבים, כולל זכייה בשבעה פרסי באפט"א לקולנוע, חמישה פרסי גלובוס הזהב ושבעה פרסי אוסקר, כולל פרס אוסקר לסרט הטוב ביותר. הסרט היה לאחד מעשרת הסרטים המובילים של 2023 על פי המועצה הלאומית לביקורת ומכון הסרטים האמריקאי.

== תקציר העלילה ==
(עלילת הסרט מוצגת באופן לא ליניארי, התקציר כאן מסודר לפי ציר זמן).

בשנת 1926, רוברט אופנהיימר, סטודנט יהודי-אמריקאי בן 22 מניו יורק, מתמודד עם געגועים הביתה ובעיות רגשיות, כולל חרדות מרחיקות לכת הנוגעות לעולם הפיזיקה, כשהוא לומד לדוקטורט שלו בפיזיקה במעבדת קוונדיש שבקיימברידג' תחת פטריק בלקט, מורה תובעני שלא היסס להעיר לסטודנט הצעיר, ושעבורו משאיר אופנהיימר תפוח מורעל בציאניד. כשהפיזיקאי הדני נילס בוהר, שמבקר במעבדה, כמעט אוכל את התפוח, אופנהיימר עוצר אותו בזמן וזורק את התפוח. לאחר שסיים את הדוקטורט שלו באוניברסיטת גטינגן, אופנהיימר חוזר לארצות הברית, מונע מרצון להביא את התחום החדש של מכניקת הקוונטים למולדתו, כאשר תחילה יש לו סטודנט אחד בלבד. הוא מתחיל ללמד באוניברסיטת קליפורניה בברקלי, ובמקביל גם מקדיש זמן למכון הטכנולוגי של קליפורניה. בדרך הוא נתקל בדמויות משמעותיות כמו ארנסט לורנס, המדגיש את החשיבות של ניסויים מעשיים; ג'ין טאטלוק, חברה במפלגה הקומוניסטית של ארצות הברית שאיתה אופנהיימר מקיים מערכת יחסים רומנטית, והביולוגית הקומוניסטית-לשעבר קתרין "קיטי" פונינג, איתה אופנהיימר מתחתן מאוחר יותר.

עם פרוץ מלחמת העולם השנייה, הגנרל לסלי גרובס מחיל ההנדסה, מנהל פרויקט מנהטן, ניגש לאופנהיימר ומבקש את מעורבותו בפיתוח פצצת האטום במסגרת הפרויקט הסודי, אך רק לאחר שאופנהיימר מבטיח לו שאין לו אהדה לקומוניזם. אופנהיימר מרכיב צוות של מדענים לעבוד יחד בסתר וליצור את הפצצה בלוס אלמוס, ניו מקסיקו, במטרה להשתמש בה כאמצעי להבסת גרמניה הנאצית. בשלב מסוים, אופנהיימר פוגש את הפיזיקאי הנודע אלברט איינשטיין כדי להתייעץ איתו בממצאיו של חבר הצוות אדוארד טלר, שהעלה את האפשרות שהפצצה עלולה לגרום לתגובת שרשרת שתבעיר את האטמוספירה ותשמיד את כדור הארץ, איינשטיין אומר שהוא לא יכול לסייע עם המתמטיקה, אבל שאם יגלו שזה נכון עליהם להפסיק מיד ולשתף את הממצאים עם גרמניה כדי שיפסיקו גם. בחישוב מחדש מתברר שהסיכויים קרובים לאפס, וממשיכים בפרויקט כרגיל.

כשגרמניה נכנעת, כמה ממדעני הפרויקט מתחילים להטיל ספק בחשיבותו; אך אופנהיימר מפציר בצוות להמשיך בעבודה כדי להביס גם את האימפריה היפנית ולסיים את המלחמה. הצוות מבצע בהצלחה את ניסוי טריניטי שבו פוצצה לראשונה פצצת אטום בעוצמה גדולה, ממש לפני ועידת פוטסדאם. נשיא ארצות הברית הארי טרומן מקבל את ההחלטה להטיל שתי פצצות אטום על הערים הירושימה ונגסאקי ביפן. לאחר ההפצצות אופנהיימר סובל מרגשות אשמה, ומשתף את רגשותיו בפגישה עם טרומן בחדר הסגלגל, בשל המוות שנגרם, ואף טוען כי לדעתו מוסקבה תשיג נשק גרעיני. טרומן מלגלג על החרטה הנסערת של אופנהיימר ותופס אותה כחולשה; הוא פוטר את אופנהיימר מכל אחריות להפצצות, אבל רגשות האשמה של אופנהיימר לא חולפים.

בשנים שלאחר המלחמה, אופנהיימר הופך לתומך קולני בהפסקת השימוש בנשק גרעיני, ובמיוחד מנסה למנוע את יצירתה של פצצת מימן על ידי אדוארד טלר. עם זאת, עמדתו הופכת לנקודת מחלוקת במלחמה הקרה המתוחה עם ברית המועצות. בשיאה של תקופת המקארתיזם קשרי העבר של אופנהיימר עם חברים קומוניסטיים מתגלים ומעוררים חשד מצד פקידי ממשל. לואיס סטראוס, פוליטיקאי יהודי-אמריקאי שאף משוחח עם אופנהיימר על מוצאם היהודי המשותף, מקיים קשר עם אופנהיימר בשנים שלאחר המלחמה. כאיש המפלגה הרפובליקנית וכחבר בכיר בוועדה לאנרגיה אטומית של ארצות הברית, סטראוס נוטר טינה לאופנהיימר עקב תמיכתו בשיחות נשק עם ברית המועצות, ועל כך שביטל בפומבי את חששותיו בנוגע לייצוא איזוטופים. הוא אף מטיל ספק במניעיו של אופנהיימר, וטוען שהוא מונע מאגו. סטראוס גם מאמין שאופנהיימר הסית את איינשטיין נגדו בשיחה בין השניים בה צפה מהצד, בשל העובדה שאיינשטיין נראה כעוס והתעלם מסטראוס.

סטראוס מארגן שימוע מוטה שנועד לסלק את אופנהיימר מהשפעה ולחסל את תדמיתו, בה אופנהיימר נבגד על ידי עדותם של טלר וגרובס. הסיווג הביטחוני שלו מבוטל, והחשיפה הפומבית של קשריו הקומוניסטיים והרומן עם טטלוק, מובילים לפגיעה בתדמית הציבורית שלו. עם זאת, אופנהיימר מצליח להוכיח בשימוע, בסיוע של חבריו המדענים שעזרו להגן על כבודו ולערער על יושרת הוועדה של סטראוס, שהוא אזרח נאמן לארצות הברית, אך סיווגו הביטחוני נשלל בכל זאת. בהמשך, כשסטראוס עצמו מועמד להיות מזכיר המסחר, דייוויד היל, מדען שעבד עם אופנהיימר בפרויקט מנהטן, חושף את האג'נדה האישית של סטראוס נגד אופנהיימר, מה שמוביל את הסנאט להצביע נגד המינוי.

בשנת 1963 אופנהיימר מקבל את פרס אנריקו פרמי מהנשיא לינדון ג'ונסון כמחווה של שיקום פוליטי. אופנהיימר נזכר בשיחתו האחרונה עם איינשטיין, זו שבעקבותיה סטראוס פיתח נגדו טינה. מתגלה שאופנהיימר לא דיבר עם איינשטיין על סטראוס, אלא שיתף אותו בחששו לגבי עתיד העולם; אופנהיימר חושש שעל אף שתגובת השרשרת המטאורולוגית לא השמידה את העולם, אולי היא התחילה למעשה "תגובת שרשרת" מסוג שונה, ושעקב השימוש בפצצות גרעין, העולם יגיע לקיצו בשואה גרעינית באמצעות הנשק הגרעיני שיצר.

== שחקנים ודמויות ==

== הפקה ==
=== כתיבה ===
הסרט מבוסס על הספר פרומתאוס אמריקאי: הניצחון והטרגדיה של אבי פצצת האטום מאת קאי בירד ומרטין ג'יי שרווין. הספר משנת 2006, נכתב במשך 25 שנה וזכה בפרס פוליצר. התסריט נכתב על ידי נולאן עצמו.

=== פיתוח ===
בדצמבר 2020 הודיעו אולפני האחים וורנר על כוונתם להוציא לאור את סרטי 2021 בו זמנית בבתי הקולנוע ובשירות הסטרימינג HBO Max. כריסטופר נולאן, ששיתף פעולה עם האחים וורנר בכל תשעת סרטיו האחרונים מאז אינסומניה משנת 2002, הביע את חוסר שביעות רצונו מההחלטה.<ref></ref> בינואר 2021 דווח כי סרטו הבא של נולאן עשוי להיות הראשון שאיננו מופק או מופץ על ידי האחים וורנר.<ref></ref> נולאן תמך בעבר בשחרור בו-זמני של וונדר וומן 1984, אך התרעם על דחיית יציאתו לאקרנים של סרטו טנט.<ref></ref><ref></ref>

בספטמבר 2021 דווח כי נולאן יביים סרט ביוגרפי על רוברט אופנהיימר, אבי פצצת האטום, המתרחש במהלך מלחמת העולם השנייה, כאשר קיליאן מרפי במשא ומתן על התפקיד הראשי. נולאן פנה למספר אולפנים להפקת הסרט, כולל סרטי סוני, סרטי יוניברסל, סרטי פרמאונט ואולפני אפל, בשל יחסיו העכורים עם אולפני האחים וורנר.<ref></ref><ref name=":0"></ref> ב-14 בספטמבר הוכרז כי סרטי יוניברסל תפיץ את הסרט, כאשר הפקתו אמורה להתחיל ברבעון הראשון של 2022.<ref></ref> האולפנים התחייבו על רשימת דרישות מצידו של נולאן, כולל תקציב הפקה של 100 מיליון דולר ותקציב שיווק דומה, "חלון אולמות" (הזמן שבו הסרט מוקרן לפני יציאתו כ-VOD או DVD) של 100 ימים, 20% מהרווחים החל מהדולר הראשון, ואיסור על האולפן להפיץ סרטים אחרים שלושה שבועות לפני יציאת הסרט ואחריו.<ref name=":0" />

=== ליהוק ===
באוקטובר 2021 אושר כי קיליאן מרפי יגלם את רוברט אופנהיימר.<ref name="MurphyCast"></ref> זהו שיתוף הפעולה השישי בין נולאן ומרפי, והפעם הראשונה בה מרפי מככב בתפקיד ראשי.<ref></ref> מאוחר יותר באותו חודש לוהקה אמילי בלאנט לתפקיד קתרין אופנהיימר, אשתו של רוברט.<ref></ref><ref></ref> בנובמבר 2021 מאט דיימון (ששיתף פעולה עם נולאן בעבר בסרט בין כוכבים) ורוברט דאוני ג'וניור הצטרפו לצוות השחקנים.<ref></ref><ref></ref> בדצמבר 2021 לוהקו פלורנס פיו, רמי מאלק ובני ספדי,<ref></ref> ובתחילת 2022 הצטרפו גם ג'וש הארטנט ודיין דיהן.<ref></ref><ref></ref>

=== צילומים ===
ההפקה המוקדמת החלה בינואר 2022 בניו מקסיקו (בה שוכנת מעבדת לוס אלמוס), שם התקיימו קריאות ליהוק להצגת מקומיים, אנשי צבא ומדענים.<ref></ref> את הסרט צילם צלם הקולנוע ואן יוטי יטאמה, שצילם את כל שלושת סרטיו האחרונים של נולאן, בשילוב של IMAX 65mm ומצלמת פילם 65mm. זו הפעם הראשונה בה נכללים קטעי 65 מ"מ של פילם שחור-לבן ב-IMAX, בשימוש בסרט צילום שיוצר לראשונה ובאופן מיוחד עבור הפקה זו על ידי קודאק.<ref name=":2"></ref> קטעי השחור-לבן משמשים לאבחנה בין אירועים ונקודות מבט בעלילה.<ref name=":2" /> ג'ניפר ליים ערכה את הסרט, ולודוויג גורנסון הלחין את הפסקול. שניהם עבדו עם נולאן בסרטו הקודם, טנט.<ref name="MurphyCast" />

במהלך הצילומים שחזר נולאן את הניסוי הגרעיני הראשון, ניסוי טריניטי, תוך הימנעות משימוש בגרפיקה ממוחשבת. נולאן סיפר בראיון: "יצירה מחדש של הניסוי ללא שימוש בגרפיקה ממוחשבת היה אתגר עצום. אנדרו ג'קסון, הממונה על האפקטים הוויזואליים, הצטרף לסיפון בשלב מוקדם. בדקנו איך אנחנו יכולים לעשות הרבה מהאלמנטים החזותיים של הסרט באופן מעשי: מייצוג דינמיקה קוונטית ופיזיקה קוונטית ועד יצירה מחדש של הניסוי עצמו, במזג אוויר יוצא דופן, שהרבה ממנו היה נחוץ לסרט. במונחי התנאים הקשים — אלה היו אתגרים עצומים".

== הפצה ==
"אופנהיימר" יצא לאקרנים ב-21 ביולי 2023 והופץ ברחבי העולם על ידי סרטי יוניברסל, בפורמט IMAX, 35 מ"מ, ו-פורמט רחב של 65 מ"מ.<ref name="MurphyCast" /><ref name=":1"></ref> הסרט רשם הכנסות של מעל 912 מיליון דולר והפך לסרט הביוגרפי המצליח בכל הזמנים. בסוף מרץ 2024, "אופנהיימר" הופץ ביפן עם בכורה של כ-2.5 מיליון דולר, מה שהביא את סך הרווחים העולמיים שלו ל-965 מיליון דולר.<ref></ref>

=== ברבנהיימר ===
יותר משנה לפני עליית הסרט לאקרנים, החלו להתפשט מספר ממים אינטרנטיים הכוללים חומר פרסומי של הדמויות, הפניות ממטיות שבמרכזן רכישת כרטיסים לסרט והשוואות לסרט המתחרה בו בקופות, "ברבי", במדיות חברתית, ובעיקר בטוויטר וב-TikTok. התחרות הובילה לתופעת אינטרנט שמכונה "ברבנהיימר".

=== שיאים שהסרט שבר ===
*הסרט הפך לסרט הביוגרפי המרוויח ביותר בכל הזמנים, לאחר שעקף את השיא הקודם, בו החזיק הסרט "רפסודיה בוהמית" מ-2018<ref></ref>.
* הסרט הפך לסרט הרווחי ביותר של נולאן ביותר מ-50 מדינות, בהן ערב הסעודית, גרמניה, ברזיל, הודו והממלכה המאוחדת<ref></ref>.

== פרסים ומועמדויות ==
{| class="wikitable sortable"
!פרס
!תאריך הטקס
!קטגוריה
!מועמד(ים)
!תוצאה
!<abbr>מקור</abbr>
|-
! rowspan="7" |פרס טריילר הזהב
| rowspan="7" |29 ביוני 2023
|הדרמה הטובה ביותר
| rowspan="3" |"Secrets" (Trailer Park, Inc.)
|
| rowspan="7" |<ref></ref><ref></ref>
|-
|טריילר שוברי הקופות הטוב ביותר לקיץ 2023
|
|-
|עריכת הסאונד הטובה ביותר
|
|-
|המותחן הטוב ביותר
|"Lightmaker" (Inside Job)
|
|-
|נקודת הטלוויזיה הדרמה הטובה ביותר (לסרט עלילתי)
| rowspan="3" |"Charge" (Inside Job)
|
|-
|נקודת הטלוויזיה הטובה ביותר במותחן (לסרט עלילתי)
|
|-
|עריכת הסאונד הטובה ביותר בטלוויזיה (לסרט עלילתי)
|
|-
!פדרציית המדענים האמריקאים
| rowspan="2" |15 בנובמבר 2023
|פרס שירות הציבור - תרומות לתרבות
|כריסטופר נולאן
|
|<ref></ref>
|-
!פרס המוזיקה במדיה של הוליווד
|הפרטיטורה המקורית הטובה ביותר - סרט עלילתי
|לודוויג גורנסון
|
|<ref></ref>
|-
!איגוד מבקרי הקולנוע של לוס אנג'לס
|10 בדצמבר 2023
|הסרט הטוב ביותר
| rowspan="3" |"אופנהיימר"
| מקום שני
|<ref></ref>
|-
!פרסי IGN
|15 בדצמבר 2023
|הסרט הטוב ביותר של 2023
|
|<ref></ref>
|-
! rowspan="12" |פרסי אגודת מבקרי הקולנוע של סן דייגו
| rowspan="12" |19 בדצמבר 2023
|הסרט הטוב ביותר
| מקום שני
| rowspan="12" |<ref></ref>
|-
|הבמאי הטוב ביותר
|כריסטופר נולאן
|
|-
|השחקן הטוב ביותר
|קיליאן מרפי
|
|-
|שחקן המשנה הטוב ביותר
|רוברט דאוני ג'וניור
|
|-
|התסריט המעובד הטוב ביותר
|כריסטופר נולאן, קאי בירד ומרטין ג'יי. שרווין
|
|-
|האנסמבל הטוב ביותר
|"אופנהיימר"
|
|-
|הצילום הטוב ביותר
|הויטה ואן הויטמה
| rowspan="2" | מקום שני
|-
|העריכה הטובה ביותר
|ג'ניפר לאם
|-
|עיצוב התלבושות הטוב ביותר
|אלן מירוג'ניק
|
|-
|עיצוב ההפקה הטוב ביותר
|רות דה יונג
| rowspan="2" | מקום שני
|-
|עיצוב הסאונד הטוב ביותר
| rowspan="2" |"אופנהיימר"
|-
|האפקטים הוויזואליים הטובים ביותר
|
|-
! rowspan="8" |פרס גלובוס הזהב
| rowspan="8" |7 בינואר 2024
|הסרט הטוב ביותר - דרמה
| rowspan="2" |"אופנהיימר"
|
| rowspan="8" |<ref></ref><ref></ref>
|-
|הישג קולנועי וקופה
|
|-
|הבמאי הטוב ביותר
|כריסטופר נולאן
|
|-
|השחקן הטוב ביותר בסרט קולנוע - דרמה
|קיליאן מרפי
|
|-
|שחקן המשנה הטוב ביותר - סרט קולנוע
|רוברט דאוני ג'וניור
|
|-
|שחקנית המשנה הטובה ביותר - סרט קולנוע
|אמילי בלאנט
|
|-
|התסריט הטוב ביותר
|כריסטופר נולאן
|
|-
|הפסקול הטוב ביותר
|לודוויג גורנסון
|
|-
! rowspan="13" |פרסי איגוד מבקרי הקולנוע האמריקאי
| rowspan="13" |14 בינואר 2024
|הסרט הטוב ביותר
|"אופנהיימר"
|
| rowspan="13" |<ref></ref>
|-
|הבמאי הטוב ביותר
|כריסטופר נולאן
|
|-
|השחקן הטוב ביותר
|קיליאן מרפי
|
|-
|שחקן המשנה הטוב ביותר
|רוברט דאוני ג'וניור
|
|-
|שחקנית המשנה הטובה ביותר
|אמילי בלאנט
|
|-
|אנסמבל המשחק הטוב ביותר
|"אופנהיימר"
|
|-
|התסריט המעובד הטוב ביותר
|כריסטופר נולאן
|
|-
|הצילום הטוב ביותר
|הויטה ואן הויטמה
|
|-
|העריכה הטובה ביותר
|ג'ניפר לאם
|
|-
|עיצוב ההפקה הטוב ביותר
|רות דה יונג וקלייר קאופמן
|
|-
|הפסקול הטוב ביותר
|לודוויג גורנסון
|
|-
|השיער והאיפור הטובים ביותר
|"אופנהיימר"
|
|-
|האפקטים הוויזואליים הטובים ביותר
|"אופנהיימר"
|
|-
! rowspan="3" |פרס גראמי
| rowspan="15" |4 בפברואר 2024
|הפסקול הטוב ביותר למדיה חזותית
|"אופנהיימר" – לודוויג גורנסון
|
| rowspan="3" |<ref></ref>
|-
|העיבוד הטוב ביותר, אינסטרומנטלי או א-קפלה
| rowspan="2" |"Can You Hear The Music" – לודוויג גורנסון
|
|-
|הלחן האינסטרומנטלי הטוב ביותר
|
|-
! rowspan="12" |פרס סאטורן
|סרט המתח הטוב ביותר
|"אופנהיימר"
|
| rowspan="12" |<ref></ref>
|-
|הבימוי הטוב ביותר בסרט
|כריסטופר נולאן
|
|-
|השחקן הטוב ביותר בסרט
|קיליאן מרפי
|
|-
|שחקן המשנה הטוב ביותר בסרט
|רוברט דאוני ג'וניור
|
|-
|שחקנית המשנה הטובה ביותר בסרט
|אמילי בלאנט
|
|-
|התסריט הטוב ביותר בסרט
|כריסטופר נולאן
|
|-
|האיפור הטוב ביותר בסרט
|לואיזה אבל וג'ייסון המר
|
|-
|עריכת הסרט הטובה ביותר
|ג'ניפק ליים
|
|-
|עיצוב הפקת הסרט הטוב ביותר
|רות דה יונג
|
|-
|התחפושות הטובות ביותר בסרט
|אלן מירוג'ניק
|
|-
|הסרט הוויזואלי / האפקטים המיוחדים הטובים ביותר
|אנדרו ג'קסון, ג'קומו מינאו, סקוט פישר ודייב דרזבייצקי
|
|-
|פרס החזון
|כריסטופר נולאן
|
|-
! rowspan="6" |פרסי האקדמיה האוסטרלית הבינלאומית לאמנויות הקולנוע והטלוויזיה
| rowspan="6" |10 בפברואר 2024
|הסרט הטוב ביותר
|"אופנהיימר"
|
| rowspan="6" |<ref></ref>
|-
|הבמאי הטוב ביותר
|כריסטופר נולאן
|
|-
|השחקן הטוב ביותר
|קיליאן מרפי
|
|-
| rowspan="2" |שחקן המשנה הטוב ביותר
|מאט דיימון
|
|-
|רוברט דאוני ג'וניור
|
|-
|התסריט הטוב ביותר
|כריסטופר נולאן
|
|-
! rowspan="13" |פרס האקדמיה הבריטית לקולנוע
| rowspan="19" |18 בפברואר 2024
|הסרט הטוב ביותר
|"אופנהיימר"
|
| rowspan="13" |<ref></ref>
|-
|הבמאי הטוב ביותר
|כריסטופר נולאן
|
|-
|השחקן הטוב ביותר בתפקיד ראשי
|קיליאן מרפי
|
|-
|השחקן הטוב ביותר בתפקיד משנה
|רוברט דאוני ג'וניור
|
|-
|השחקנית הטובה ביותר בתפקיד משנה
|אמילי בלאנט
|
|-
|התסריט המעובד הטוב ביותר
|כריסטופר נולאן
|
|-
|הצילום הטוב ביותר
|הויטה ואן הויטמה
|
|-
|עיצוב התלבושות הטוב ביותר
|אלן מירוג'ניק
|
|-
|העריכה הטובה ביותר
|ג'ניפר לאם
|
|-
|האיפור והשיער הטובים ביותר
|לואיסה אבל, ג'יימי לי מקינטוש, ג'ייסון המר ואהו מופיד
|
|-
|הפסקול המקורי הטוב ביותר
|לודוויג גורנסון
|
|-
|עיצוב ההפקה הטוב ביותר
|רות דה יונג וקלייר קאופמן
|
|-
|הסאונד הטוב ביותר
|ווילי ברטון, ריצ'רד קינג, קווין אוקונל וגארי א. ריזו
|
|-
! rowspan="6" |פרס בחירת הקהל
|סרט השנה
| rowspan="2" |"אופנהיימר"
|
| rowspan="6" |<ref></ref>
|-
|סרט הדרמה של השנה
|
|-
|כוכב הקולנוע של השנה
|קיליאן מרפי
|
|-
|כוכבת הקולנוע של השנה
| rowspan="2" |פלורנס פיו
|
|-
| rowspan="2" |כוכב סרט הדרמה של השנה
|
|-
| rowspan="2" |קיליאן מרפי
|
|-
! rowspan="4" |פרס גילדת שחקני המסך
| rowspan="4" |24 בפברואר 2024
|ההופעה הטובה ביותר של שחקן בתפקיד ראשי
|
| rowspan="4" |<ref></ref>
|-
|ההופעה הטובה ביותר של שחקן בתפקיד משנה
|רוברט דאוני ג'וניור
|
|-
|ההופעה הטובה ביותר של שחקנית בתפקיד משנה
|אמילי בלאנט
|
|-
|הביצוע הטוב ביותר של צוות שחקנים בסרט קולנוע
|קייסי אפלק, אמילי בלאנט, קנת בראנה, מאט דיימון, רוברט דאוני ג'וניור, ג'וש הארטנט, ראמי מאלק, קיליאן מרפי, ופלורנס פיו
|
|-
!פרס גילדת המפיקים של אמריקה
|25 בפברואר 2024
|פרס דאריל אף. זאנוק למפיק הטוב ביותר של סרטי קולנוע
|אמה תומאס, צ'ארלס רואן וכריסטופר נולאן
|
|<ref></ref>
|-
! rowspan="13" |פרס סטלייט
| rowspan="13" |3 במרץ 2024
|הסרט הטוב ביותר - דרמה
|"אופנהיימר"
|
| rowspan="13" |<ref></ref>
|-
|הבמאי הטוב ביותר
| rowspan="2" |כריסטופר נולאן
|
|-
|התסריט המעובד הטוב ביותר
|
|-
|השחקן הטוב ביותר בסרט קולנוע - דרמה
|קיליאן מרפי
|
|-
|השחקן הטוב ביותר בתפקיד משנה
|רוברט דאוני ג'וניור
|
|-
|השחקנית הטובה ביותר בתפקיד משנה
|אמילי בלאנט
|
|-
|הצילום הטוב ביותר
|הויטה ואן הויטמה
|
|-
|עריכת הסרט הטוב ביותר
|ג'ניפר לאם
|
|-
|עיצוב התלבושות הטוב ביותר
|אלן מירוג'ניק
|
|-
|עיצוב ההפקה הטוב ביותר
|רות דה יונג וקלייר קאופמן
|
|-
|הפסקול המקורי הטוב ביותר
|לודוויג גורנסון
|
|-
|הסאונד הטוב ביותר (מיקס ועריכה)
|ווילי ד. ברטון, ריצ'רד קינג, קווין אוקונל וגארי א. ריזו
|
|-
|האפקטים הוויזואליים הטובים ביותר
|דייב דרזבייצקי, סקוט ר. פישר, אנדרו ג'קסון וג'קומו מינאו
|
|-
! rowspan="13" |פרס אוסקר
| rowspan="13" |10 במרץ 2024
|הסרט הטוב ביותר
|"אופנהיימר"
|
| rowspan="13" |<ref></ref>
|-
|הבימוי הטוב ביותר
|כריסטופר נולאן
|
|-
|השחקן הטוב ביותר
|קיליאן מרפי
|
|-
|שחקן המשנה הטוב ביותר
|רוברט דאוני ג'וניור
|
|-
|שחקנית המשנה הטובה ביותר
|אמילי בלאנט
|
|-
|התסריט המעובד הטוב ביותר
| rowspan="8" |"אופנהיימר"
|
|-
|המוזיקה המקורית הטובה ביותר
|
|-
|עיצוב ההפקה הטוב ביותר
|
|-
|הצילום הטוב ביותר
|
|-
|האיפור ועיצוב השיער הטובים ביותר
|
|-
|עיצוב התלבושות הטוב ביותר
|
|-
|העריכה הטובה ביותר
|
|-
|הסאונד הטוב ביותר
|
|-
!פרס גילדת הכותבים של אמריקה
|14 באפריל 2024
|התסריט המעובד הטוב ביותר
|כריסטופר נולאן
|
|<ref name=":02"></ref>
|}

== קישורים חיצוניים ==
* 

* [https://www.makorrishon.co.il/opinion/653217/?gad_source=1&gclid=CjwKCAiA_OetBhAtEiwAPTeQZ4N2tr2qegMrx5oap_CBMpovP7zOsCcLFHOV5T6zNOR0Far-doZ0ChoCBcgQAvD_BwE יש סיבה טובה שהסרט "אופנהיימר" אורך 3 שעות], שיראל דילר, באתר מקור ראשון, 10 באוגוסט 2023
* 
* 

== הערות שוליים ==

קטגוריה:סרטי כריסטופר נולאן
קטגוריה:סרטים באנגלית
קטגוריה:סרטי 2023
קטגוריה:סרטים עם עלילה לא ליניארית
קטגוריה:סרטים ביוגרפיים אמריקאיים
קטגוריה:פרס אוסקר
קטגוריה:זוכי אוסקר: הסרט הטוב
קטגוריה:זוכי פרס גלובוס הזהב לסרט דרמה הטוב ביותר
קטגוריה:זוכי פרס באפט"א לסרט הטוב ביותר
קטגוריה:זוכי פרס איגוד מבקרי הקולנוע האמריקאי לסרט הטוב ביותר
קטגוריה:סרטי דרמה אמריקאיים